open-index/open-wikipedia-markdown huggingface dataset:
Mercedes-Benz SLK-sarja (R171)

**Mercedes-Benz SLK R171** on Mercedes-Benzin vuosina 2004–2011 valmistama automalli, joka esiteltiin maaliskuussa 2004. SLK R171 on edeltäjäänsä suurempi ja formulamaisesti muotoiltu roadster-malli. Auto edustaa SLK:n (Sportlich, leicht, kompakt) toista sukupolvea ja se on erityisen tunnettu ensimmäisenä tuotantoautona sähköisesti toimivasta kovakatostaan, jota on myöhemmin nähty myös muissa autoissa. R171:n seuraajaksi tuli Mercedes-Benz SLK R172 vuonna 2011.

## Yleistä

Toisen sukupolven autossa katto avautuu ja sulkeutuu aikaisempaa nopeammin sekä vie alaslaskettuna aikaisempaa vähemmän tilaa tavaratilasta. SLK oli myös ensimmäinen malli, jossa käytettiin innovatiivista Airscarfiksi nimettyä pääntasonlämmitysjärjestelmää. Järjestelmän avulla autoa voidaan käyttää avoautona myös hieman viileämmässä ilmastossa.

Auto oli Car & Driver-lehden Top ten-listalla vuonna 2005 ja se voitti Kanadan Car of The Year -palkintojen Best New Convertible -palkinnon. Auto on hyvin suosittu myös virityspajojen keskuudessa ja siitä ovat omia mallejaan valmistaneet muun muassa Brabus, Kleemann ja Renntech.

Syksyllä 2007 järjestettävässä Frankfurtin autonäyttelyssä esiteltiin kevyesti uudistettu SLK.

## Varustelu

Lisävarusteena on saatavissa AirScarf, Audio20, COMAND, navigaatiojärjestelmä, sirius, designo, valaistuspaketti, parkkitutka, lämmitetyt penkit ja klimatronic-ilmastointi.

***SLK 55** malliin sisältyy paremmat jarrut, ulkoinen öljynjäähdytin, madallettu ja jäykistetty jousitus, AMG korisarja, kromikoristeiset sumuvalot, nappanahkasisustus, muokattu AMG 7G-tronic vaihteisto, neljä pakoputkea ja erilaiset takavalot.

***SLK 55 Sport** varustelupakettiin kuuluu Nürburgring-jousitus, hiilikuituosia, 19" kevytmetallivanteet, parempi ohjauspyörä ja paremmat polkimet.

## Erikoismallit

***SLK 55 Track Sport**
***SLK 55 Asia Cup**
***SLK 55 Safety Car**
***SLK 55 Black Series**

Erikoismalleissa on 400 hv/520 Nm moottori, paranneltu kansi ja ECU-lastu, hiilikuitukatto, 19" vanteet, kilpakäyttöön tarkoitetut kuppipenkit, öljynjäähdyttimet myös vaihteistolle ja ohjaukselle sekä hiilikuituiset etulokasuojat ilmanottoaukoin.

### Edition 10

Pariisin autonäyttelyssä syyskuussa 2006 esiteltiin erikoismalli SLK-sarjan 10-vuotisjuhlan kunniaksi. Markkinoille malli tulee alkuvuodesta 2007. 350 auton rajattu sarja maalataan mattaviimeistellyllä *Allanite Grey Magno* -erikoisvärillä. Normaalisti erikoismallin väritys on musta. Myös 17-tuumaisissa vanteissa käytetään tummanharmaata väriä. Mm. takavalot ovat tummennetut ja perässä on EditIOn-tunnus. Moottorivaihtoehdot ovat 200K, 280 ja 350.

## Moottorivaihtoehdot

## Mitat

*Pituus: 4&nbsp;087 mm
*Leveys: 1&nbsp;778 mm
*Korkeus: 1&nbsp;298 mm
*Omamassa: 1&nbsp;390-1&nbsp;540 kg
Thir13en Ways to Go

__NOTOC__
**Thir13en Ways to Go** on The Knobin toinen studioalbumi, joka julkaistiin vuonna maaliskuussa 2007.

## Kappaleet
#
#
#
#
#
#
#
#
#
#
#
#
#

## Kokoonpano

### Yhtye
* Tapani Kangas – laulu
* Tuomo Kankaanpää – kitara, taustalaulu
* Jami Pohjoismäki – bassokitara
* Jonne Haapa-aho – rummut

### Tuotanto
* Mikko Tuliniemi – äänittäjä, miksaaja, masteroija, taustalaulu
* Anssi Hanhimäki – layout
* Ville "Weezel" Valkonen – valokuvat

## Arvostelut
* Desibeli.net: 
* Imperiumi.net: 

## Lähteet

## Aiheesta muualla
* Thir13en Ways to Die discogs.com -sivustolla
Mercedes-Benz SLK-sarja (R170)

**Mercedes-Benz SLK R170** on Mercedes-Benz SLK-sarjan vuonna 1996 Torinon autonäyttelyssä esitelty ensimmäinen sukupolvi. Euroopassa auto tuli myyntiin syyskuussa 1996 ja ensimmäinen auto valmistui tuotantolinjalta tammikuussa 1997. R170:n seuraajaksi tuli Mercedes-Benz R171 vuonna 2004.

## Yleistä

Ensimmäisenä täytenä valmistusvuonna autoa valmistettiin yli 48&nbsp;000 kappaletta – noin puolet alun perin suunniteltua enemmän. Autoja valmistettiin sekä Saksassa että Etelä-Afrikassa. Ensimmäisen sukupolven viimeinen auto valmistettiin huhtikuussa 2004 ja myytyjä autoja laskettiin yhteensä yli 311&nbsp;000 kappaletta.

Maaliskuussa 2000 esiteltiin facelift-malli. Vakiovarusteiksi tulivat muun muassa ajonvakautusjärjestelmä, kuusivaihteinen manuaalivaihteisto, sivuturvatyynyt sekä ilmastointi. Ulkonäkömuutoksina auton sivuvilkut siirrettiin Mercedeksen muiden mallien esimerkin tavoin ovipeileihin ja puskuriin lisättiin sumuvalot. Myös tavaratilan avaukahvan avausnappi vaihtui avauskahvaksi. Samalla esiteltiin 200 Kompressor ja 320 -moottorit. Lisäksi 230K-moottori sai neljä lisähevosvoimaa.

Keväällä 2001 esiteltiin suorituskykyinen SLK 32 AMG-malli.

Ennen valmistuksen lopettamista, esiteltiin vielä keväällä 2003 Final Edition -erikoismalli, jossa oli muun muassa 16-tuumaiset alumiinivanteet, nappanahkasisustus ja krominen jäähdyttäjänsäleikkö.

Vuoden 2002 Euro NCAP -kolaritestistä R170 sai tulokseksi neljä tähteä viidestä.

## Moottorivaihtoehdot

* **200**, R4, 1&nbsp;998 cm3, 100 kW (136 hv), 190 Nm (1996&ndash;2000)
* **200 Kompressor**, R4, 1&nbsp;998 cm3, 120 kW (163 hv) @5&nbsp;300 r/min, 230 Nm @2500-4800 r/min (2000&ndash;2004)
* **230 Kompressor**, R4, 2&nbsp;295 cm3, 142 kW (193 hv), 280 Nm (1996&ndash;2000)
* **230 Kompressor**, R4, 2&nbsp;295 cm3, 145 kW (197 hv), (2000&ndash;2004)
* **320**, V6, 3&nbsp;199 cm3, 160 kW (218 hv), (2000&ndash;2004)
* **32 AMG Kompressor**, V6, 3&nbsp;199 cm3, 260 kW (354 hv)

## Suorituskyky

* **200**: 208 km/h, 9,3 s
* **200K**: 223 km/h, 8,2 s
* **230K (193 hv)**: 231 km/h, 7,6 s, 8,8 l/100 km
* **230K (197 hv)**: 240 km/h
* **320**: 245 km/h
* **32 AMG**: 250 km/h, 5,2 s

## Mitat

*Pituus: 4&nbsp;010 mm
*Leveys: 1&nbsp;712 mm
*Korkeus: 1&nbsp;274 mm
*Akseliväli: 2&nbsp;400 mm
*Omamassa: 1&nbsp;365 kg

## Muuta

* Vuodesta 2003 alkaen valmistettu Chrysler Crossfire perustui teknisesti R170-sukupolveen.

## Palkintoja

* Bild am Sonntag palkitsi mallin marraskuussa 1996 *Kultainen ohjauspyörä* -palkinnolla.
* Auto Motor und Sport -lehden lukijat valitsivat auton parhaaksi avoautoksi vuonna 1997.

## Lähteet

## Aiheesta muualla
M/S Baltica

**M/S Baltica** () on ro-ro-rahtialus. Alus on rakennettu vuonna 1990 Ulsanissa, Etelä-Koreassa. Kuollutta painoa *Balticalla* on 13&nbsp;773 tonnia ja sen jääluokitus on 1A Super. Huhtikuun 2011 lopussa alus siirtyi PowerLine-varustamolle, joka liikennöi sillä Helsingin Vuosaaren ja Lyypekin Travemünden välillä.

## Käyttöhistoria

Alus laskettiin vesille 17. kesäkuuta 1990 ja elokuussa se luovutettiin Forestmar Co:n (Ahlers Line) omistukseen, joka rekisteröi sen Kyproksen lipun alle. Kotisatamaksi tuli Limassol. Tuolloin alus oli nimeltään *Ahlers Baltic*. Tämän jälkeen Finncarriers aloitti liikennöinnin aluksella, reitillä Belgia–Iso-Britannia–Suomi. 

Helmikuussa 1995 Poseidon Schiffahrt OHG osti aluksen. Kotisatama säilyi Limassolina. Uusi omistaja nimesi aluksen *Transbaltica*ksi. Uudelleenkastettu alus jatkoi Finncarriersin liikenteessä. 19. maaliskuuta 1995 Transbaltica ajoi karille Turun läheisyydessä. Tämän jälkeen alus meni korjaustöitä varten saksalaiselle Blohm + Voss -telakalle Hampuriin. 17. marraskuuta 1997 Finnlines osti Poseidon Schiffahrtin ja alus siirtyi näin Finnlinesin omistukseen. 

19. marraskuuta 2003 norjalainen Finland RoRo K/S osti aluksen yhdessä neljän muun aluksen kanssa Finnlinesiltä. Muut alukset olivat M/S Transfinlandian, M/S Astrean, M/S Finnrunnerin ja M/S Finnriderin. Uusi omistaja vuokrasi aluksen Finnlinesille. Nykyisen *Baltica* -nimensä alus sai 19. joulukuuta 2003.  

11. heinäkuuta – 29. heinäkuuta 2007 alus oli kuivatelakalla. 

Huhtikuussa 2011 aluksen uudeksi omistajaksi tuli Maltalla kirjoilla oleva Powerco Shipping Malta, Ltd. Vuosina 2011 ja 2012 alus liikennöi Helsingin Vuosaaren ja Travemünden välillä PowerLine-varustamon aluksena. Marraskuussa 2012 alus meni telakalle huollettavaksi.

Lokakuussa 2015 laivan uudeksi omistajaksi tuli Godby Shipping ja samalla laiva liputettiin Suomen lipun alle. Laiva jatka Transproconin rahtauksessa.

## Lähteet

## Aiheesta muualla
*Fakta om Fartyg – M/S Ahlers Baltic 
*Balticasta Finnlinesin sivuilla
Eric Carmen

**Eric Howard Carmen** (11. elokuuta 1949 Cleveland, Ohio – maaliskuu 2024) oli yhdysvaltalainen laulaja, lauluntekijä, kitaristi ja kosketinsoittaja.

Hänen suurimmat menestyksensä tulivat 1970-luvulla, ensiksi yhtyeessä Raspberries (jonka suurin hitti oli "Go All The Way"), ja sen jälkeen soolouralla, sisältäen hittejä kuten "All By Myself" ja "Never Gonna Fall In Love Again".

## Diskografia
### The Raspberries
#### Singlet
*Don't Want to Say Goodbye (1972)
*Go All the Way (1972)
*I Wanna Be With You (1972)
*Let's Pretend (1973)
*Tonight (1973)
*I'm a Rocker (1973)
*Overnight Sensation (1974)

#### Albumit
**The Raspberries* (1972)
**Fresh Raspberries* (1972)
**Side 3* (1973)
**Starting Over* (1974) 
**Raspberries Best* (1976)
**Live on Sunset Strip* (2007)

### Eric Carmen
#### Singlet
*All By Myself (1976)
*Never Gonna Fall In Love Again (1976)
*Sunrise (1976)
*Thats Rock N Roll (1976)
*She Did It (1977)
*Boats Against The Current (1977)
*Marathon Man (1977)
*Change Of Heart (1978)
*Haven't We Come Along Way (1978)
*End Of The World (1978)
*Its Hurts To Much (1980)
*All for Love (1980)
*Foolin Myself (1980)
*I Wanna Hear It From Your Lips (1984)
*I'm Through with Love (1984)
*The Rock Stops Here (1986)
*Make Me Lose Control (1988)
*Hungry Eyes (1988)
*Reason To Try (1989)
*My Heart Stops (1991)
*I Was Born to Love You (2000)
*Brand New Year (2013)

#### Albumit
**Eric Carmen* (1975)
**Boats Against the Current* (1977)
**Change of Heart* (1978)
**Tonight You're Mine* (1980)
**Eric Carmen* (1984)
**The Best of Eric Carmen* (1988)
**I Was Born to Love You* (2000)
**The Essential Eric Carmen* (2014)

### Suomenkielisiä versioita Eric Carmenin kappaleista
*All By Myself = Vain yksinäin Tapani Kansa (1976)
*Never Gonna Fall In Love Again = Anna vielä olla hiukan mun Kari Tapio (1977)
*All By Myself = Vain yksinäin Niskavuoren Aarnet (1996)

## Lähteet

## Aiheesta muualla
* Eric Carmen virallinen nettisivu
BMW Z3

**BMW Z3** on BMW:n ensimmäinen sarjatuotantona valmistama roadster-malli. Samalla se oli ensimmäinen malli, joka valmistettiin Yhdysvalloissa. Auto esiteltiin mallivuodelle 1996 ja sen valmistus lopetettiin vuonna 2002.

## Yleistä

Z3 on kehitetty E36-mallisarjan 3-sarjalaisesta. Roadster-malliin viitataankin usein numerolla E36/7 ja Coupe-malliin numerolla E36/8. Normaali Coupe-malli oli tarjolla vuodesta 1999 vuoteen 2001 ja BMW Motorsportin M Coupe vuodesta 1999 vuoteen 2002.

## Moottorit

Aluksi autoa valmistettiin ainoastaan 1,9-litraisella rivinelosella. Moottori oli auton luonteeseen nähden vähätehoinen ja pian esiteltiin tehokkaampiakin moottoreita. Pohjois-Amerikassa rivinelosen rinnalle esiteltiin vuonna 1997 2,8-litrainen rivikuutonen. Vuonna 1998 laajeni mallisto M Roadster -mallilla, jossa oli 3,2-litrainen moottori. Vuonna 1999 ns. kasvojenkohotuksessa yhteydessä alkuperäinen rivinelonen korvattiin 2,5-litraisella rivikuutosella. Samana vuonna Pohjois-Amerikan ulkopuolella 1,9-litrainen rivinelonen korvattiin kaksilitraisella rivikuutosella. Myöhemmin valikoimaan tuli kaksi rivikuutosta lisää: 2,2- ja 3,0- litraiset versiot. Kaikkia näitä moottoreita valmistettiin valmistuksen loppumiseen asti. Malli Z3M Roadster säilyi koriltaan alkuperäismuodossaan, ilman kasvojenkohotusta.

## Aiheesta muualla
MG F

**MG F** syntyi kun MG-merkki herätettiin uudelleen henkiin tuomalla markkinoille 2-paikkainen MG F vuonna 1995. MG F oli ensimmäinen kokonaan brittien suunnittelema Rover99-suvun auto sitten Austin Montegon. MG F oli keskimoottorinen ja moottori oli 1,8- tai myöhemmin myös 1,6-litrainen. Tehoa oli enimmillään 160 hv. Vuoden 2002 alussa auto sai perusteellisen faceliftin ja nimeksi annettiin **MG TF**. 

Vuoden 2003 Euro NCAP -kolaritestistä TF sai tulokseksi neljä tähteä viidestä. 

## Kehitys

Vuonna 1999 auto sai kasvojenkohotuksen ja samalla markkinoille tuli tehokas 160 hevosvoimainen **Trophy 160** -malli, jota valmistettiin rajoitettu määrä. Myös CVT-vaihteistolla varustettu *Steptronic*-malli esiteltiin.

## Moottorit

***1.6**
***1.8** (K) (1795 cm3) - 88 kW (118 hv) @5500 r/min, 166 Nm @3000 r/min
***1.8** (K VVC) (1795 cm3) - 107 kW (145 hv) @7000 r/min, 174 Nm @4500 r/min
***Trophy 160** - 118 kW (160 hv)

## Mitat

* **Pituus**: 3920 mm
* **Leveys**: 1630 mm
* **Korkeus**: 1260 mm
* **Akseliväli**: 2375 mm
* **Raideleveys e/t**: 1400/1410 mm
* **Omamassa**: 1060-1070 kg

## Lähteet
Jaguar XJR-15

**Jaguar XJR-15** on Jaguarin harvinainen superauto, jota valmistettiin vain 50 kappaletta. Auto kehitettiin yhdessä Tom Walkinshaw Racingin kanssa ja se perustuu mekaanisesti Le Mansin voittaneeseen Jaguar XJR-9 kilpa-autoon ja sen aerodynaamisen korin on muotoillut Peter Stevens, joka muotoili myös McLaren F1:n. Auton runko ja kori ovat hiilikuitua ja kevlaria.

Autoa valmistettiin Coventryn tehtaalla Englannissa vuosina 1990-1992. Osa XJR-15:istä on muunnettu ratakäyttöön, kaikki autot ovat yksityisomistuksessa.

Kuusitoista XJR-15 autoa kilpaili Jaguar Sport Intercontinental Challengessa, Monacossa vuonna 1991. Miljoonan dollarin voiton vei Armin Hahne.

## Moottorit

Vaihteistona on kuusivaihteinen manuaalivaihteisto.

***6.0** (5993 cm3) - 450 hv
Kōmyō (keisarinna)

**Keisarinna Kōmyō** (; 701&ndash;760) oli Japanin keisari Shōmun puoliso Nara-kaudella 700-luvulla. Hän kuului voimakkaaseen Fujiwara-klaaniin. Kōmyō ja Shōmu tunnetaan hurskaina buddhalaisina, jotka aloittivat useita merkittäviä rakennushankkeita. 

## Elämäkerta
Kōmyō oli Fujiwara no Fuhiton ja Agata Inukai no Michiyon tytär. Fujiwara no Muchimaro, Fusasaki, Umakai ja Maro olivat hänen velipuoliaan. Hänen henkilönimensä (*imina*) oli Asukahime tai Asukabehime (). Vuonna 740 häntä alettiin kutsua nimellä Kōmyōshi (), myöhemmin keisarinna Kōmyōksi. 

Kōmyō meni naimisiin prinssi Shōmun kanssa 16-vuotiaana ja synnytti kahden vuoden kuluttua, vuonna 718, prinsessa Aben. Shōmu nousi Japanin valtaistuimelle vuonna 724. Pari sai vuonna 727 kruununprinssin, joka kuitenkin kuoli jo seuraavana vuonna. Neljä velipuoltaan Kōmyō menetti kulkutaudille vuonna 737. Shōmu luopui keisariudesta tyttärensä Aben hyväksi vuonna 749, jolloin Abesta tuli keisarinna Kōken. Shōmu kuoli vuonna 756 ja keisarinna Kōmyō muutamaa vuotta myöhemmin sairauteen vuonna 760. Keisari ja keisarinna on haudattu vierekkäin Naraan: heidän hautapaikkansa nimi on Sahoyama-no-misasagi ().

Kōmyō ja keisari Shōmu muistetaan buddhalaisuuden tukijoina. Keisarinna aloitti esimerkiksi Shin-Yakushi-jin temppelin ja Kōfuku-jin temppelin pagodin rakennustyöt; hänen kerrotaan myös ehdottaneen miehelleen Tōdai-jin suuren Buddhan rakentamista. Shōmun kuoltua hän lahjoitti keisarin esineistöä Tōdai-jille, mikä merkitsi temppelin aarrehuoneen Shōsō-inin perustamista. Häntä varten luotiin vuonna 729 Kōgōgūshiki-virasto, josta tuli hänen toimintansa keskipiste. Keisarinna Kōmyōsta on kirjoitettu lukuisia elämäkertoja ja anekdootteja, joissa kerrotaan muiden muassa hänen kauneudestaan, viisaudestaan ja seksuaalisuudestaan.

## Runoilijana
Kolme Kōmyōn kirjoittamaa runoa on otettu 700-luvun *[[Man’yōshū]]*-runoantologiaan ja yksi *[[Shūi-wakashū]]*-antologiaan.

朝霧の
たなびく田居に
鳴く雁を
留め得むかも
我がやどの萩
*Man’yōshūn* runo 19-4224

*Asagiri no*
*tanabiku tanu ni*
*naku kari o*
*todome emu kamo*
*wa ga yado no hagi*

”Pidättelevätköhän
pihani pensasapilat
hanhia, jotka
laulavat aamu-usvan
peittämällä pellolla”

Seuraava runo on omistettu keisari Shōmulle:

我が背子と
二人見ませば
いくばくか
この降る雪の
嬉しからまし
*Man’yōshūn* runo 8-1658

*Wa ga seko to*
*futari mimaseba*
*ikubaku ka*
*kono furu yuki no*
*ureshikaramashi*

”Vaikka kuinka
sataisi lunta,
jos saan nähdä sen 
sinun kanssasi,
olen siitä onnellinen”

## Lähteet

## Aiheesta muualla
*
Kalajärven tekojärvi

**Kalajärven tekojärvi** on Kyrönjoen tulvasuojelun vuoksi Seinäjoen Peräseinäjoelle rakennettu tekoallas. Järvi kuuluu Seinäjoen valuma-alueeseen ja Kyrönjoen vesistöalueeseen. Alkuperäisen Kalajärven syvyys voi olla muutamia metrejä, kun taas tekoaltaan laajalla kohdalla on järvi matala. Kalajärven tekojärven vesipinta-ala on 1&nbsp;130 hehtaaria. Kalajärven vesitilavuus on 42&nbsp;000&nbsp;000 m³ sekä suurin syvyys yhdeksän metriä. Järven vedenpinnan vaihtelu on 6,5 metriä. Kalajärven valuma-alueen pinta-ala on 51&nbsp;200 hehtaaria.

Kalajärven länsirannalla kohti Seinäjokea laskevan purku-uoman suulla on Seinäjoen Energian Kalajärven voimalaitos. Kalajärvestä lasketaan vesiä Seinäjoen lisäksi myös Nurmonjoen kautta Lapuanjokeen.

## Virkistyskäyttö ja palvelut

Kalajärven tekojärvelle on tehty siika- ja kuhaistutuksia. Järvestä saa myös haukia, ahvenia ja kirjolohia. Aluetta varten on muodostettu Kalajärven kalastuskunta.

Kalajärven virkistysalueella toimii leirintäalue. Kalajärven aluetta ja sen toimintaa ovat synnyttäneet ja kehittäneet vuosien kuluessa SFC Seinäjoen seutu ry, yksityiset toimijat sekä Peräseinäjoen kunta. Kalajärvi on voittanut useita käyttäjien myöntämiä valtakunnallisia tunnustuksia, muun muassa Vuoden Caravan-alue -palkinnon kolmasti sekä *[[Caravan-lehti|Caravan-lehden]]* ”Suomen suosituin leirintäalue” -tittelin.

Kalajärvi on neljän tähden leirintäalue ja alueen palveluita ovat muun muassa 340-paikkainen caravanalue, Ravintola Kalajärvi A-oikeuksin, leirintäaluepalvelut, mökkivuokraus, Siirtolaisuusmuseon Maailman raitti, Aisamäen kesäteatteri, 18-reikäinen puistogolfrata, tanssi- ja viihdetoiminta, 100 metrin vesiliukumäki, venevuokraus, tenniskenttävuokraus ja ohjelmapalvelut.

## Historia

Kalajärvi oli osa Kyrönjoen vesistötaloussuunnitelmaa, joka valmistui vuonna 1965. Se suunniteltiin varastoimaan Seinäjoen ja Kihniänjoen tulvavesiä. Järven ja voimalaitoksen rakentaminen aloitettiin vuonna 1971 ja ne otettiin käyttöön vuonna 1977. Tekojärven alle jäi kaksi pienempää järveä, Iso-Kalajärvi ja Vähä-Kalajärvi.

## Lähteet

*Kyrönjoen tulvasota, Anssi Orrenmaa, 2004, AY338, Alueelliset ympäristöjulkaisut

## Aiheesta muualla
* Kalajärven leirintäalue
Liikapuron tekojärvi

**Liikapuron tekojärvi** on tekojärvi Kurikan kaakkoisosassa Ylivallin kylässä, entisen Jalasjärven kunnan alueella. Liikapuron tekojärvi on yksi Etelä-Pohjanmaalle tehdyistä tekojärvistä, joiden tarkoituksena on säännöstellä Kyrönjoen tulvia. Liikapuron tekojärven vesipinta-ala on 310 hehtaaria ja sen valuma-alue on 2&nbsp;700 hehtaaria. Se kuuluu Seinäjoen valuma-alueeseen.

Liikapuron tekojärvi rakennettiin vuosina 1966–1968. Kyrönjoen tulvat aiheuttivat 1950- ja 1960-luvuilla laajan yhteiskunnallisen keskustelun, josta käytettiin nimitystä Kyrönjoen tulvasota.

Järven rannoilla on kesäasutusta.

## Lähteet

## Aiheesta muualla
*Kuvia järveltä
Taisto Harra

**Taisto Asser Harra** (29. joulukuuta 1924 Tampere – 20. marraskuuta 1996 Tampere) oli suomalainen toimittaja ja kirjailija. Harra toimi Hämeen Yhteistyön päätoimittajana 1975&ndash;1981. Lehteä julkaisi SKP:n "taistolaisen" opposition hallitsema SKDL:n  ja myös Harra lukeutui oppositiokommunisteihin.

## Teoksia
* *Kyröskosken paperityöläisten historia: Kyröskosken osasto n:o 38 1906–1966*.  Suomen Paperiteollisuustyöntekijöiden liiton osasto 38 1966 (yhdessä Reijo Sjöblomin kanssa)
* *Suutareita ja nahkureita*.  Suomen Nahka-, Jalkine- ja Kumityöväen Liitto 1968
* *Jämsänkosken paperityöläiset 1907–1972*.  1973
* *Naiset ovat sellaisia*, rikosromaani.  1984
* *Puuttuva rengas*, rikosromaani.  1985
* *Kulkujätkä ja punapää*, romaani.  1986
* *Rusinapuu: tarina*.  1987
* *Tuttu nimi*, radiokuunnelma.  1987
* *Maakiila*, romaani.  1988
* *Potti: tarina isosta rahasta*.  1989
* *Isä ressu*, radiokuunnelma.  1990
* *Taulukauppiaat*, romaani.  1992
* *Esa Lavolan isompi ympyrä*, jännitysromaani.  1995
* *Lumen valkea lakana: romaani rikoksesta*.  1996
* *Seiskan sata vuotta: 1896–1996. Tampereen metallityöläisten ammattiosasto n:o 7*.  1996

## Lähteet
* Suomen kirjailijat-tietokanta 

### Viitteet
Sodegarami

** Sodegarami ** (, joskus myös ) oli japanilainen salkoase joka oli tarkoitettu pidätysvälineeksi poliisiviranomaisten käyttöön. Sodegaramissa pitkän varren päässä monihaarainen koukuilla varustettu tartuntapää. Käytössä sodegaramilla yritettiin saada ote pidätettävän vaatteista esimerkiksi kimonon laajoista hihoista tai liepeestä, kiertää ote nopeasti tiukaksi ja työntää tai vetää pidätettävä kumoon, jolloin häntä oli helpompi hallita ja riisua aseista. Sodegarami oli erityisesti Japanissa feodaaliajalla šogunaattia poliisijoukoissa kokopäiväisesti poliisitehtävissä toimivan komonon eli, samurailuokkaan kuulumattoman poliisiviranomaisen rikollisten pidätyksessä käyttämä väline.

## Lähteet
### Yleiset lähteet
* 
* 
* 
* 
* 
* 

### Lähdeviitteet
Star (elokuvateatteri)

**Star** on elokuvateatteri Oulussa Tuiran kaupunginosassa Kalliotiellä. Star on perheyritys ja ainoa oululainen kaupallinen elokuvateatteri, joka ei ole Finnkinon omistuksessa. Ohjelmisto koostuu pääasiassa valtavirtaelokuvista. Starissa pyörii kerrallaan aina 12–25 elokuvaa. Alusta lähtien Starissa on ollut kaksi salia, myöhemmin sitä laajennettiin ja sinne lisättiin pieni kahvila ja kolmas sali. Neljäs sali valmistui elokuussa 2013. Lokakuussa 2016 valmistui remontti, jonka aikana vanhat salit Star 1 & Star 2 purettiin kokonaan ja niiden tilalle tuli kolme uutta salia. Starin viidessä salissa on yhteensä 353 asiakaspaikkaa.

Joulukuussa 2008 Stariin asennettiin Oulun ensimmäinen digitaalinen elokuvaprojektori. Laitteistolla pystytään esittämään myös kolmiulotteisia elokuvakopioita.

Lokakuussa 2016 remontin yhteydessä Star 1 -salista tuli Suomen toinen ja Oulun ensimmäinen Dolby Atmos -sali.

Elokuvateatteri on perustettu vuonna 1938 nimellä *Bio Kuohu*. Nimi muutettiin myöhemmin Maximiksi ja sitten Stariksi.

Helmikuussa 2024 uutisoitiin, että Star on hakenut asemakaavan muutosta elokuvateatterirakennuksen ja sen vieressä olevan pysäköintialueen laajennukselle.

## Lähteet

## Aiheesta muualla
* Starin kotisivut
*
Alfa Romeo Brera

**Alfa Romeo Brera** (Typ 939) on Alfa Romeon vuosina 2005–2010 valmistama coupé-korinen automalli, joka korvasi Alfa Romeo GTV:n. Sen kangaskattoinen sisarmalli on Alfa Romeo Spider, joka tuli markkinoille vuotta myöhemmin. 

Brera esiteltiin konseptiautona Geneven autonäyttelyssä keväällä 2002. Tuotantoversion ensiesittely oli samassa näyttelyssä vuonna 2005. Brera perustuu samalle pohjalevylle kuin 159-malli, mutta on akseliväliltään sitä 17,5 senttimetriä lyhyempi. Bensiinimoottoreina olivat aluksi nelisylinterinen 2,2 JTS (185&nbsp;hv) ja 3,2-litrainen V6 (260&nbsp;hv). Dieselmoottorina oli viisisylinterinen 2,4 JTD (200&nbsp;hv). V6-moottorin yhteydessä oli aluksi aina neliveto. 

Geneven autonäyttelyssä keväällä 2007 esiteltiin automatisoitu *Selespeed*-vaihteisto, joka oli valittavissa 2,2-litraisen moottorin yhteyteen. 

Vuonna 2008 malli koki pieniä uudistuksia lähinnä sisätiloissa. Esimerkiksi osa sisustusmateriaaleista ja mittaristo olivat uusia. Lisäksi V6-moottori tuli saataville myös etuvetoisena. 

Vuonna 2009 moottorivalikoimaa laajennettiin 1,75-litraisella TBi-bensiinimoottorilla (200&nbsp;hv) sekä 2,0 JTDM (170&nbsp;hv) -dieselmoottorilla. 

## Lähteet

## Aiheesta muualla
Jaguar S-Type

**Jaguar S-Type** on retrotyylisesti muotoiltu auto, joka muistuttaa 1950-luvun lopulla esiteltyä Jaguar Mark 2 -mallia. Auto lainaa nimensä vuosina 1963–1968 valmistetulta, Mark 2:een perustuneelta S-Type-mallilta. S-Type esiteltiin vuonna 1998 ja se tuli myyntiin vuonna 1999.

## Yleistä
Auton erikoinen muotoilu aiheutti sen, että myyntimenestys ei ollut aivan odotettu. Autoa myytiin maailmanlaajuisesti noin 270&nbsp;000 kappaletta. Suomessa vuonna 2004 auton hinta oli alkaen 58&nbsp;000 euroa (2,5-litrainen bensa ja 2,7-litrainen diesel). Vapaastihengittävällä V8-moottorilla hinta oli 77&nbsp;000 euroa, ja V8-moottorinen, kompressoriahdettu R-malli maksoi 100&nbsp;600 euroa. Edellä mainittuihin hintoihin tulivat lisäksi jälleenmyyjäkohtaiset toimituskulut. Marraskuussa 2006 Jaguar julkisti, että S-Typen seuraaja on syksyllä 2007 esiteltävä Jaguar XF.

## Kehitys
Mekaanisesti ahdettu R-malli esiteltiin vuonna 2003. R-mallissa on 18 tuuman vanteet ja sen maski on maalattu mattavärillä. Autolle tehtiin pieni kasvojenkohotus vuonna 2004, jolloin se sai muun muassa alumiinisen konepellin. Auton takaosan muotoilua muutettiin, mistä johtuen auton kokonaispituus kasvoi muutamalla sentillä.

Mallivuoden 2008 S-Type esiteltiin Bolognassa joulukuussa 2006. Muutokset ovat pieniä; muun muassa etupuskuri ja säleikkö ovat samanlaiset kuin S-Type R-mallissa. Sisustuksessa penkit uusittiin ja kuusivaihteinen automaattivaihteisto tuli vakiovarusteeksi kaikkiin malleihin. Moottorivaihtoehtoja oli kolme: 2,7-litrainen diesel, 3-litrainen bensiinimoottori ja R:n 4,2-litrainen V8.

## Tekniikka
Auto käyttää samaa Ford DEW -pohjalevyä kuin Lincoln LS mutta suuresti muutettuna. Takavetoista autoa tehtiin viisivaihteisella manuaalivaihteistolla tai kuusivaihteisella automaatilla, jota voidaan vaihtaa myös ilman kytkintä manuaalisesti. Vuosina 2000–2002 vaihtoehtoina olivat viisivaihteinen manuaali tai viisivaihteinen automaatti.

## Moottorit
Moottoreina ovat olleet tarjolla 2,5- ja 3-litraiset V6-moottorit sekä 4- ja 4,2-litraiset V8-moottorit. Valikoimassa on myös 2,7-litrainen dieselmoottori, jota mainostetaan 202 kilon painollaan yhdeksi luokkansa kevyimmistä moottoreista.

## Mitat
*Pituus: 4861&nbsp;mm, 2004 alkaen 4905&nbsp;mm                                   
*Leveys: 1819&nbsp;mm
*Korkeus: 1444&nbsp;mm, 2004 alkaen 1447&nbsp;mm
*Akseliväli: 2909&nbsp;mm
*Raideleveys (e/t): 1537/1544&nbsp;mm
*Kääntöympyrä: 11,95&nbsp;m (vas. puskurista)
*Ohjauspyörän kierrokset: 2,6
*Omamassa: 1637&ndash;1795&nbsp;kg
*Polttoainesäiliö: 68&nbsp;l

## Aiheesta muualla
* Jalopnik.com: S-Type 2008 Facelift Revealed
Alfa Romeo 166

**Alfa Romeo 166** on Alfa Romeon vuosina 1998–2007 valmistama edustusluokan automalli, joka korvasi Alfa Romeo 164:n. Se perustuu samalle pohjalevylle kuin Lancia Kappa. 166 ei saanut itselleen seuraajaa, vaan jäi toistaiseksi valmistajan viimeiseksi malliksi luokassaan.

Bensiinimoottoreina olivat aluksi vapaasti hengittävä 2,0-litrainen (155&nbsp;hv), turboahdettu 2,0-litrainen (205&nbsp;hv), 2,5-litrainen V6 (190&nbsp;hv) ja 3,0-litrainen V6 (226&nbsp;hv). Dieselinä oli viisisylinterinen 2,4-litrainen (136&nbsp;hv). V6-moottorien yhteyteen oli valittavana neliportainen *Sportronic*-automaattivaihteisto. 

Frankfurtin autonäyttelyssä syyskuussa 2003 esiteltiin kasvojenkohotuksen kokenut 166, joka sai vastikään uudistunutta pienempää 156-mallia vastaavan keulan ilmeen. Uutena moottorina oli 3,2-litrainen V6 (240&nbsp;hv). 

## Lähteet

## Aiheesta muualla
Koenigsegg CCX

**Koenigsegg CCX** on Koenigseggin superautomalli. Kirjain X tulee roomalaisesta numerosta joka tarkoittaa lukua 10, luku viittaa ensimmäisen CC-mallin kymmenvuotissyntymäpäivään. CCX on tehty edeltäjiänsä paremmin Yhdysvaltojen markkinoille sopivaksi täyttämään Yhdysvaltojen säännösvaatimukset.

Auto käyttää targa-mallista koria. Autoa valmistettiin vuodesta 2006 vuoteen 2010.

## Mitat
*Pituus: 4 293 mm
*Leveys: 1 996 mm
*Korkeus: 1 120 mm
*Omamassa: 1 180 kg
*Huippunopeus noin 395 km/h (Koenigseggin mukaan, tulosta ei ole tarkistettu)

## CCXR

CCXR on vuonna 2007 esitelty E85-biopolttoainetta käyttävä versio. CCXR:ssä on pieniä muutoksia polttoaineen ruiskutukseen, polttoaineputkistoon, erilaiset männänrenkaat ja ahtopainetta on nostettu 1,2 barista 1,5 bariin. E85-bioetanolilla käyvä auto tuottaa 1018 hevosvoimaa.

## Lähteet
Volkswagen Passat (B6)

**Volkswagen Passat B6** on Volkswagenin Passat-mallin viides sukupolvi, jota valmistettiin vuosina 2005–2010. Tämän jälkeen malli sai kasvojenkohotuksen, jonka myötä sitä alettiin kutsua Passat B7:ksi, vaikka perusrakenne oli siinä yhä sama kuin B6-mallissa. Passatista tuli vuonna 2008 markkinoille coupé-korinen versio nimeltään Volkswagen Passat CC (myöhemmin vain Volkswagen CC). Kiinassa Passatia myytiin **Volkswagen Magotan** -nimisenä.

## Volkswagen Passat (2005–2010)

Viidennen sukupolven Passat esiteltiin Geneven autonäyttelyssä keväällä 2005. Se perustuu nimestään huolimatta samalle A6-pohjalevylle kuin Škoda Superb, SEAT Alhambra ja Volkswagen Sharan. 

Vuoden 2005 Euro NCAP -kolaritestistä Passat sai tulokseksi täydet viisi tähteä. 

Bensiinimoottorit olivat aluksi 1,6 8V (102&nbsp;hv), 1,6 FSI (115&nbsp;hv) ja 2,0 FSI (150&nbsp;hv). Dieselmoottoreina olivat pumppusuutintyyppiset 1,9 TDI (105&nbsp;hv) ja 2,0 TDI (122/140&nbsp;hv). Syksyllä 2005 tulivat turboahdettu 2,0 TFSI (200&nbsp;hv), 3,6 V6 FSI (280&nbsp;hv) ja 2,0 TDI:n 170-hevosvoimainen versio. Lisäksi keväällä 2006 esiteltiin 3,2 V6 FSI (250&nbsp;hv). 

Frankfurtin autonäyttelyssä syksyllä 2007 esiteltiin Passat R36, jossa on vapaasti hengittävä 300-hevosvoimainen 3,6-litrainen VR6-moottori. Alusta on tavallisia malleja matalampi ja koria on muotoiltu urheilullisemmaksi. 

Syksyn 2007 uutuusmoottorit olivat turboahdetut bensiinimoottorit 1,4 TSI (122&nbsp;hv) ja 1,8 TSI (160&nbsp;hv). Vuoden 2008 alussa 2,0 TSI (200&nbsp;hv) korvasi 2,0 TFSI:n. Keväällä 1,6 FSI poistui ja 2,0 TDI muuttui yhteispaineruiskutteiseksi, tehovaihtoehtoina 140 sekä 170 hevosvoimaa. Vuoden lopulla tuli myös 110-hevosvoimainen versio, joka korvasi 1,9 TDI:n.  

Alkuvuonna 2009 esiteltiin 1,4 TSI:n maakaasua polttoaineenaan käyttävä versio. Syksyllä uutuutena oli yhteispaineruiskutteinen 1,6 TDI (105&nbsp;hv). 

## Katso myös
* Volkswagen Passat (B1) (1973–1980)
* Volkswagen Passat (B2) (1980–1988)
* Volkswagen Passat (B3) (1988–1993)
* Volkswagen Passat (B4) (1993–1997)
* Volkswagen Passat (B5) (1996–2005)
* Volkswagen Passat (B7) (2010–2014)
* Volkswagen Passat (B8) (2014–2023)
* Volkswagen Passat (B9) (2023–)

## Lähteet

## Aiheesta muualla
Jor-El

**Jor-El** on fiktiivinen hahmo Teräsmies-sarjakuvissa. Jor-El on kryptonilainen ja Teräsmiehen biologinen isä. Hän esiintyi ensimmäisen kerran Action Comics #1 sarjakuvassa vuonna 1938 ja hänet loivat Jerry Siegel ja Joe Shuster.

Jor-El oli erittäin kunnioitettu tiedemies Krypton-planeetalla. Hän löysi myös rinnakkaisen olemassaolon tason, jota hän kutsuu Phantom Zone -alueeksi, ja keksii laitteen, jolla siihen voidaan päästä, jota hän kutsuu Phantom Zone Projectoriksi. Tämä laite antaa hänelle paikan tiedeneuvostossa, Kryptonin hallitsevassa eliitissä. Hän asui Kryptonin suurimmassa kaupungissa Kryptonopolisissa. Myöhemmin Jor-El huomasi tutkiessaan planeetan maanjäristyksiä että Kryptonia uhkasi tuho tämän ytimen epävakaisuuden takia, mutta planeetan muut tiedemiehet vähättelivät uhkaa. Juuri ennen tuhoa Jor-El ehti kuitenkin pelastaa poikansa Kal-Elin lähettämällä hänet avaruusaluksessa Maahan.

Kun Teräsmies myöhemmin rakentaa päämajansa, Yksinäisyyden linnoituksen, hän kunnioittaa biologisia vanhempiaan Jor-Elin ja Laran patsaalla, joka pitää pystyssä Kryptonin planeettaa. Linnoituksessa on myös holografinen kopio Jor-Elin tajunnasta. Teräsmies voi olla vuorovaikutuksessa isänsä kanssa saadakseen neuvoja ja tietoa.

Superman/Batman #50 tarinassa Jor-El lähettää maapallolle luotaimen, joka ottaa yhteyttä Thomas Wayneen, kun tämä on ajomatkalla raskaana olevan Marthan kanssa. Luotain välittää Thomasin tietoisuuden holografisesti Kryptoniin, jotta Jor-El voi paremmin oppia millainen maailma Maapallo on auttaakseen häntä päättämään, minne monista mahdollisista ehdokkaista hänen pitäisi lähettää poikansa. Thomas kertoo Jor-Elille, että Maan ihmiset eivät ole täydellisiä, vaan ovat pohjimmiltaan hyvää ja ystävällistä rotua, joka kasvattaa lapsen oikein ja vakuuttaa Jor-Elin lähettämään Kal-Elin sinne. Thomas kirjaa kohtaamisensa päiväkirjaan, jonka hänen poikansa Bruce Wayne löysi myöhemmin.

## Henkilötiedot
* Ensiesiintyminen: Action Comics #1 (1938)
* Nimi: Jor-El
* Ammatti: Tiedemies
* Toimipaikka: Krypton
* Siviilisääty: Naimisissa (Lara Lor-Van)
* Tunnetut sukulaiset: Kal-El (poika), Zor-El (veli), Kara (veljentytär)

## Jor-Elin esittäjiä
* Jeff Chandler (Adventures of Superman 1952)
* Marlon Brando (Teräsmies, Teräsmies II 1978–1980)
* George Lazenby (Superboy 1988)
* David Warner (Teräsmieheni 1994)
* Christopher McDonald (Teräsmies (animaatiosarja) 1996-2000
* Terence Stamp (Smallville 2003
* Russell Crowe (Man of Steel 2013)
* Yuri Lowenthal (Justice League: Gods and Monsters) 2015
* Angus Macfadyen (Superman & Lois) 2021-
* Nolan North (Batman and Superman: Battle of the Super Sons) 2022
* Alfred Molina (DC League of Super-Pets) 2022

## Videopeleissä
*Jor-El esiintyi *[[Superman Returns (videopeli)|Superman Returns]]* videopelissä.
*Jor-El esiintyi ei-pelattavana hahmona *[[DC Universe Online]]* -pelissä, jossa häntä ääninäytteli William Price.
*Jor-El esiintyi pelattavana hahmona *[[Lego Batman 3: Beyond Gotham]]* -pelissä.

## Aiheesta muualla
* Teräsmiehen kotisivu
Mazda6

**Mazda6** on Mazdan vuodesta 2002 lähtien valmistama ylemmän keskiluokan automalli, joka korvasi Mazda 626:n. Sitä myydään Japanissa nimellä **Mazda Atenza**.

## Mazda6 GG (2002–2008)

Ensimmäisen sukupolven Mazda6 esiteltiin Detroitin autonäyttelyssä tammikuussa 2002. Korimalleina olivat neliovinen sedan, viisiovinen hatchback ja farmari (koritunnus GY). Malli perustuu Mazdan ja Fordin yhteistyössä kehittämälle pohjalevylle.

Vuoden 2003 Euro NCAP -kolaritestistä Mazda6 sai tulokseksi neljä tähteä viidestä.

Vuonna 2005 malli sai muun muassa uuden etupuskurin ja mustapohjaiset ajovalot. Uudistuksen yhteydessä koritunnuksiksi vaihtuivat GG1 ja GY1.

Vuoden 2005 lopulla esiteltiin urheilullinen Mazda6 MPS, jonka nimenä oli Pohjois-Amerikassa Mazdaspeed6 ja Japanissa Mazdaspeed Atenza. Siinä oli turboahdettu 2,3-litrainen bensiinimoottori teholtaan 260 hevosvoimaa.
 

## Mazda6 GH (2007–2012)

Toisen sukupolven Mazda6 esiteltiin Frankfurtin autonäyttelyssä syksyllä 2007. Edeltäjäänsä verrattuna se kasvoi kokonaispituudeltaan 6,5 senttimetriä, akseliväliltään viisi senttimetriä ja leveydeltään 1,5 senttimetriä. Muun muassa korissa aiempaa runsaammin käytetyn suurlujuusteräksen ansiosta auto on kuitenkin edellismallia kevyempi.

Vuoden 2009 Euro NCAP -kolaritestistä Mazda6 sai tulokseksi täydet viisi tähteä.

Geneven autonäyttelyssä keväällä 2010 esiteltiin uudistunut Mazda6. Etupuskurin ilmanottoaukoista oli tehty aiempaa suuremmat, ja myös takavaloihin tehtiin pieniä muutoksia.
 

## Mazda6 GJ/GL (2012–2024)

Kolmannen sukupolven Mazda6 esiteltiin neliovisena sedanina Moskovan autonäyttelyssä elokuussa 2012. Farmarimallin ensiesittely oli Pariisin autonäyttelyssä seuraavassa kuussa. Edeltäjäänsä verrattuna auton akseliväli kasvoi 10,5 senttimetrillä. Viisiovista hatchbackia ei kahdesta edellisestä sukupolvesta poiketen ollut enää saatavilla.

Vuoden 2013 Euro NCAP -kolaritestistä Mazda6 sai tulokseksi täydet viisi tähteä.

Vuonna 2015 tehtiin pieniä muutoksia keulan alueella. Uusia varusteita olivat muun muassa LED-ajovalot ja tietoviihdejärjestelmä seitsemäntuumaisella näytöllä.

Los Angelesin autonäyttelyssä vuoden 2017 lopulla esiteltiin Mazda6, jonka ajovalot oli muotoiltu uudelleen ja etusäleiköstä tehty aiempaa suurempi. Myös takapuskuri oli uusi, lisäksi sisusta uudistettiin täydellisesti. Tämän faceliftin yhteydessä koritunnukseksi vaihtui GL. 

## Mazda6e J90A (2025-)

Mazda esitteli uuden, täyssähköisen 6e-mallin Brysselin autonäyttelyssä tammikuussa 2025. Autoa myydään Kiinassa nimellä Mazda EZ-6. Malli perustuu kiinalaisen Changan Automobilen Deepal SL03 -malliin.

## Lähteet

## Aiheesta muualla
Pachakutik

**Movimiento de Unidad Plurinacional Pachakutik – Nuevo País** on Ecuadorin lähinnä alkuperäisväestöä edustava puolue. Se perustettiin 1995.

Pachakutik pääsi ensimmäistä kertaa hallitusvastuuseen sen kannattaman Lucio Gutiérrezin voitettua presidentinvaalit 2002. Gutiérrez erotti kuitenkin Pachakutikin ministerit kolme kuukauden kuluttua.

Vuoden 2002 kongressin vaaleissa se sai 10 paikkaa sadasta ja vuonna 2006 kuusi.

## Aiheesta muualla
* http://www.pachakutik.org.ec/
Donald O’Connor

**Donald David Dixon Ronald O’Connor** (28. elokuuta 1925 Chicago, Illinois, Yhdysvallat – 27. syyskuuta 2003 Calabasas, Kalifornia, Yhdysvallat) oli yhdysvaltalainen tanssija, laulaja ja näyttelijä, joka muistetaan lukuisista elokuvarooleistaan, etenkin musikaaleista.

O’Connorin ehkä parhaiten muistetut elokuvat ovat *[[Laulavat sadepisarat]]* (1951) ja *[[Rytmiä veressä]]* (1954). Hänellä on urastaan kaksi tähteä (elokuvista ja tv:stä) Hollywood Walk of Famella.

O’Connor oli elämänsä aikana kahdesti naimisissa ja hänellä oli neljä lasta.

## Lähteet

## Aiheesta muualla
* 
* Donald O’Connor NNDB:ssä
* 
*  Multimedia Essay on Donald O’Connor
* Donald O’Connor ReelClassicsin sivuilla
Cadillac SRX

**Cadillac SRX** on Cadillacin valmistama täysikokoinen luksusluokan crossover, joka esiteltiin ensimmäisen kerran mallivuodeksi 2004. Auto perustuu GM:n Sigma-pohjalevyyn ja siinä on viisivaihteinen automaattivaihteisto. SRX voitti North American Truck of The Year -palkinnon vuonna 2004 ja Car and Driver lehden Five best Trucks ”luxury suv” -palkinnon. SRX valmistetaan Lansingissa, Michiganissa.

Auton valmistus lopetettiin vuonna 2016 ja sen korvasi Cadillac XT5.

## Sukupolvet

1st Cadillac SRX -- 04-10-2011.jpg|Ensimmäinen sukupolvi.
2012 Cadillac SRX -- NHTSA.jpg|Toinen sukupolvi.


## Varustelu

Perusvarusteluun kuuluu kokonahkainen sisusta ja turvatyynyt sekä verhoturvatyynyt, V8 versiossa on lämmitetyt etupenkit ja puusisusta, jotka ovat saatavilla lisävarusteena myös V6 malliin. Lisävarusteena molempiin malleihin on saatavilla DVD-soitin, aurinkokatto, navigaatiojärjestelmä ja taitettava kolmas penkkirivi. 

## Kehitys

Autoa rakennettiin kaksi sukupolvea (2003-2009 ja 2010-2016).

## Moottorit

***3.6** (High-Feature) (3564 cm3), 190 kW (258 hv) @6500 r/min, 339 Nm @2800 r/min
***4.6** (Northstar)
Sasumata

** Sasumata ** () oli japanilainen salkoase, joka oli tarkoitettu pidätysvälineeksi poliisiviranomaisten käyttöön. Sasumatan pitkän varren päässä on isohko haarukan kaltainen tartuntapää. Käytössä Sasumatalla yritettiin painaa pidätettävän raaja tai kaula maata, lattiaa tai seinää vasten jolloin hänet oli helpompi hallita ja riisua aseista. Varressa oli piikkejä estämässä pidätettävää tarttumasta aseeseen. Sasumata oli erityisesti Japanissa feodaaliajalla šogunaatin poliisijoukoissa kokopäiväisesti poliisitehtävissä toimivien komonoiden, eli samurailuokkaan kuulumattomien poliisiviranomaisten käytössä.

## Lähteet
### Yleiset lähteet
* 
* 
* 
* 
* 
* 
* 

### Lähdeviitteet
Jaime Sin

Kardinaali **Jaime Lachica Sin** (31. elokuuta 1928 – 21. kesäkuuta 2005) oli Filippiinien roomalaiskatolisen kirkon arkkipiispa. Hän oli osassa vuoden 1986 kansan vallankumouksessa, jossa Ferdinand Marcos ajettiin maasta.

Sinin poliittinen toiminta herätti levottomuutta Vatikaanissa ja hänet kutsuttiin selvittämään sitä.

Sin jäi pakolliselle eläkkeelle vuonna 2003 75-vuotiaana. Hän kärsi munuais- ja sydänvaivoista, eikä pystynyt osallistumaan vuoden 2005 konklaaviin, jossa Benedictus XVI valittiin.

## Lähteet
*Philippine Cardinal Jaime L. Sin Dies at 76, Washington Post, Tuesday, June 21, 2005; Page B06
David Marr

**David Marr** (19. tammikuuta 1945 Essex – 17. marraskuuta 1980) oli brittiläinen psykologi ja neurotieteilijä, jonka merkittävimmät saavutukset liittyvät näkökyvyn tutkimukseen sekä laskennalliseen eli komputationaaliseen neurotieteeseen, jonka alullepanijana häntä myös pidetään.

Marrin mukaan kognitiiviset prosessit ovat kuvattavissa algoritmein ja laskettavissa tietokoneella, mikä tekee hänestä komputationalistin. Marr esitti pääteoksessaan *Vision* (1981), että kognitiiviset prosessit voidaan jaotella kolmeen tasoon:
* Komputationaalinen eli laskennallinen taso: Kuvaa kognitiivisten prosessien laskeman laskennallisen ongelman ja siihen liittyvän syötteen ja ulostulon välisen suhteen
* Algoritmitaso: Kuvaa algoritmin, joka kykenee ratkaisemaan komputationaalisen tason esittämän ongelman
* Implementaatio- eli sovellustaso: Kuvaa algoritmitason algoritmin fysikaalisen toteutuksen kuten tietokoneen tai aivot

Samassa teoksessa Marr teki ehdotuksen siitä, kuinka kolmiulotteinen kuvaus ympäröivästä maailmasta muodostuu ihmisaivoissa näköhavainnon kautta rakenteisesti. 
* Primaaliluonnos (2-ulotteinen luonnos) näkymästä perustuu ominaisuuksien ja keskeisten komponenttien kuten rajapintojen ja alueiden erittelemiseen.
* 2,5-ulotteinen luonnos näkymästä sisältää pintojen ja olioiden etäisyyksiä katsojasta. Nämä lasketaan muun muassa tekstuurien perusteella.
* 3-ulotteinen luonnos on jatkuva, katsojasta riippumaton malli ympäröivästä maailmasta.

## Kirjallisuutta
* Marr, D. (1982): *Vision*. Freeman: San Francisco.

## Aiheesta muualla
*Marrin elämäkerta
Casa Batlló

**Casa Batlló** on Antoni Gaudín ja Josep Maria Jujolin suunnittelema talo Barcelonan Eixamplen kaupunginosassa. Talo on rakennettu 1877 ja 1903 liikemies Josep Batlló osti rakennuksen. Vuosina 1904-1906 rakennus uudistettiin Gaudín johdolla.

Talo suunniteltiin alun perin hyvätuloiselle perheelle, ja se rakennettiin leveälle Passeig de Gràcian puistokadulle Barcelonan tyylikkääseen osaan. Rakennusta kutsutaan joskus nimellä *Casa dels ossos* (Luutalo), mikä johtuu sen orgaanisista, luurankoa muistuttavista muodoista. Julkisivu on koristeltu värikkäin mosaiikein, ja rakennuksen katto on kuin lohikäärmeen piikikäs harja. Erään teorian mukaan talon muotokieli symboloikin Katalonian suojeluspyhimyksen Pyhän Yrjön miekkaa, joka lävistää lohikäärmeen selän.

Batllón perhe omisti rakennuksen 1950-luvulle asti. 1990-luvulta saakka rakennus on ollut Bernat -suvun hallussa. Vuonna 1995 Casa Batlló avattiin yleisölle ja siellä vierailee yli miljoona ihmistä vuodessa. Vuodesta 1984 alkaen talo on ollut osa Unescon maailmanperintöluetteloa.

## Lähteet
Get Into You

**Get Into You** on australialaisen pop-laulaja Dannii Minoguen toinen studioalbumi. Se julkaistiin 4. lokakuuta 1993. Albumia myytiin Isossa-Britanniassa 15 000 kappaletta.

## Kappaleet
#"This Is It"
#"Love's on Every Corner" 
#"Until We Meet Again"
#"Tonight’s Temptation"
#"Be Careful" 
#"I Dream"
#"Show You the Way to Go"
#"Lucky Tonight"
#"This Is the Way"
#"Get into You" 
#"If You Really"
#"Wish You’d Stop Wishing"
#"Kiss and Make Up"
#"Its Time To Move On"
Girl (Dannii Minoguen albumi)

**Girl** on australialaisen poplaulaja Dannii Minoguen kolmas studioalbumi. Se julkaistiin 8. syyskuuta 1997. Albumilla on monta menestyshittiä, ”All Wanna Do”, ”Everything I Wanted”, "Disremembrance” ja australialainen single ”Coconut”, piilotettu kappale levyllä.

## Kappalelista

## Henkilöstö

*Dannii Minogue – laulu, taustalaulu, lauluntekijä
*Terry Ronald – taustalaulu, ääniteknikko
*Jackie Rawe – taustalaulu
*Kylie Minogue – taustalaulu (kappale 3)
*Paul Lewis – taustalaulu
*Diane Charlemagne – taustalaulu
*Suzanne Rhatigan – taustalaulu
*Owen Parker – kitara
*Julian Dunkley – kitara
*Drew Milligan – ohjelmointi
*Sally Herbert – kielisoitin
*Margaret Roseberry – kielisoitin
*Jules Singleton – viulu
*Anna Hemery – viulu
*Anne Wood – viulu
*Anne Stephenson – viulu
*Jackie Norrie – viulu
*Gini Ball – viulu
*Jocelyn Pook – viola
*Claire Orsler – viola
*Ellen Blair – viola
*Dinah Beamish – sello
*Nick Cooper – sello
*Billy McGee – kontrabasso
*Gary Williams – basso
*Mark McGuire – ääniteknikko
*Paul Barry – lauluntekijä
*Steve Torch – lauluntekijä
*Stuart McLennan – lauluntekijä, apulaistuottaja, taustalaulu
*Tim Powell – lauluntekijä, apulaistuottaja
*Graham Stack – tuottaja, lauluntekijä
*Brian Higgins – tuottaja, lauluntekijä
*Matt Gray – tuottaja, lauluntekijä
*David Green – tuottaja, lauluntekijä
*Ian Masterson – tuottaja, lauluntekijä
*Mark Taylor – tuottaja, lauluntekijä

## Listasijoitukset

## Lähteet

## Aiheesta muualla
*Dannii Minoguen virallinen sivusto
Taihojutsu

**Taihojutsu **(, ’pidätystaito’) on japanilaisesta taistelutaidosta Shindō Musō-ryū jōdōsta 1900-luvulla poliisin tarpeisiin edelleen kehitetty kamppailu- ja pidätystaito. Taihojutsun kehitti Shimizu Takaji (1896–1978), joka oli Shindō Musō-ryūn 25. päämestari, yhteistyössä Japanin poliisivoimien kendon opettajien kanssa 1930-luvulla. Jōdōn tekniikoita on taihojutsussa sovellettu vastaamaan nykyaikaisen yhteiskunnan vaatimuksia tekemällä niistä vaarattomampia ja käyttämällä niitä mellakanhallintaan.

## Taihojutsu poliisikäytössä nykyään
Taihojutsua harjoitetaan Japanin poliisivoimissa yhä laajalti. Shimizu Takajin työtä taihojutsun kehittäjänä Japanin poliisivoimissa ovat jatkaneet Kuroda Ichitarō,  Yoneno Koterō, Hiroi Tsuneji ja Kaminoda Tsunemori. Taihojutsu osoitti toimivuutensa Japanissa 1960-luvun puolivälistä 1970 kestäneiden massamielenosoitusten hillitsijänä. Japanin poliisin pitää mukanaan yhä usein jō-sauvaa partioidessaan. Jō-sauva toimii yhä paitsi poliisin virkavallan symbolina myös poliisin käytännön lainvalvonta- ja pidätystyökaluna.

## Lähteet
* 
* Mike Skoss, Sticks and Stones Will Break Your Bones: A Look at Jo and Bo, 1996, Aikido Journal #106, vol. 23, no. 1.
### Viitteet
Frederick Sturckow

**Frederick Wilford ”Rick” Sturckow** (s. 11. elokuuta 1961) on yhdysvaltalainen merijalkaväen upseeri ja astronautti. Hän on syntynyt La Mesassa, Kalifornian osavaltiossa. Hän kuitenkin pitää Lakesidea kotikaupunkinaan. Hän on naimisissa. 

## Koulutus
Sturckow valmistui Kalifornian osavaltion teknillisestä korkeakoulusta vuonna 1984. Hän suoritti siellä alemman korkeakoulututkinnon pääaineenaan mekaniikka. 

## Sotilasura
Sotilasarvoltaan Sturckow on merijalkaväen eversti ja hänelle on myönnetty useita kunniamerkkejä. Hän aloitti sotilasuransa vuonna 1984 ja sai lentäjän siivet 1987. Hänet valittiin TOPGUN-ilmasotakouluun vuonna 1990 ja on palvellut lentäjänä muun Persianlahden sodassa. Sturckow on myös F-18 -koelentäjä ja on lentänyt yli 4 700 lentotuntia 50 eri konetyypillä.

## Astronauttiura
Sturckow valittiin astronautiksi vuonna 1994. Neitsytlentonsa hän suoritti Endeavourilla vuonna 1998. STS-88 -tehtävä oli ensimmäinen Kansainvälisen avaruusaseman kokoamislento. Toisen sukkulalentonsa hän suoritti Discoverylla vuonna 2001. STS-105 oli 11. vierailu Kansainvälisellä avaruusasemalla. Kolmannella sukkulalennollaan Atlantiksella kesäkuussa 2007 Sturckow toimi STS-117 -tehtävän komentajana. Neljännellä sukkulalennollaan Sturckow toimi 29. elokuuta 2009 laukaistun avaruussukkula Discoveryn lennon STS-128 komentajana. Avaruudessa Sturckow on viettänyt yli 600 tuntia.

## Aiheesta muualla

* NASA:n elämäkertasivut
* Sturckowin avaruussukkulalento STS-128:aa edeltävä haastattelu  (13.8.2009)
Volkswagen Race Touareg 2

**Volkswagen Race Touareg 2** on Volkswagenin aavikkoralleihin rakentama kilpa-auto. Se kilpaili kauden 2006 aavikkoralleissa ja vuoden 2007 Dakar-rallissa, kuljettajinaan muun muassa Carlos Sainz ja Ari Vatanen. Auto oli parannettu versio Volkswagen RT05-autosta, esimerkiksi moottorin vääntöä oli lisätty ja ohjaamon ilmanvaihtoa parannettu.

Vauhdillisesti auto oli kilpailukykyinen, mutta luotettavuusongelmat pudottivat tallin kärjestä. Dakar-rallissa 2009 Giniel de Villiers kartturinaan Dirk Von Zitzewitz nappasi ensimmäisen henkilökohtaisen Dakar-voittonsa ja samalla Race Touareg malliston ensimmäisen kilpailuvoiton ja 2010 sillä saavutettiin jo kolmoisvoitto kuljettajinaan Sainz (1.), Al-Attiyah (2.) ja Miller (3.)

## Aiheesta muualla
*Touareg 2 Volkswagenin virallisilla moottoriurheilusivuilla
Berkakit

**Berkakit** ( ja ) on kaupunkimainen taajama ja kaupunkikunta Nerjungrin piirissä Sahan tasavallan eteläosassa Venäjällä, seitsemän kilometriä Nerjungrista etelään. 

Asukasluvun kehitys:
*9 031 (1989)  
*7 300 (1999)  
*4 925 (2002) 

## Lähdeviitteet
Muriel Robb

** Muriel Robb ** (13. toukokuuta 1878 Newcastle upon Tyne, Englanti &ndash; 12. helmikuuta 1907) oli brittiläinen naistennispelaaja. Hänet muistetaan parhaiten Wimbledonin naisten kaksinpelin mestaruudesta 1902, jolloin hän voitti Charlotte Cooper Sterryn loppuottelussa lukemin 7–5, 6–1.

## Lähteet
Reijo Salminen

**Reijo Salminen** viittaa muun muassa seuraaviin henkilöihin:

* Reijo Salminen (s. 1943), suomalainen geokemian tutkimusprofessori
* Reijo Salminen (s. 1945), suomalainen tv-visailujuontaja
* Reijo Salminen (s. 1945), suomalainen imitaattori
* Reijo Salminen (1930–2003), suomalainen taikuri
Jon Lech Johansen

**Jon Lech Johansen** (s. 18. marraskuuta 1983 Harstad, Norja), tunnettu myös nimellä **DVD Jon**, on norjalainen koodinmurtaja, joka on murtanut kopiosuojauksia ja teknisiä käyttörajoitteita. Hän on julkaissut muun muassa DeCSS-nimisen tietokoneohjelman, jolla voidaan purkaa DVD-videolevyjen CSS-salaus. Viimeksi hän onnistui osittain murtamaan Applen iPhonen pakkoaktivoinnin.

## Lähteet

## Aiheesta muualla
*So sue me, Jon Lech Johansenin verkkopäiväkirja